REPUBLIKA HRVATSKA

KRAPINSKO – ZAGORSKA ŽUPANIJA

OSNOVNA ŠKOLA ANTUNA MIHANOVIĆA

KLANJEC, LIJEPE NAŠE 41

KLASA: 372-02/25-01/02

URBROJ: 2140-66-01-25-01

Klanjec, 17.9.2025.

Na temelju članka 9. Odluke o korištenju školskih sportskih dvorana te ostalih prostora i opreme školskih ustanova kojih je osnivač Krapinsko-zagorska županija (Službeni glasnik KZŽ broj 2/2023) i članka 9. Pravilnika o načinu korištenju školske sportske dvorane te ostalih prostora i opreme Osnovne škole Antuna Mihanovića (Klasa: 011-03/23-01/01, Urbroj: 2140-66-01-23-01 od 13. travnja 2023.) Školski odbor Osnovne škole Antuna Mihanovića raspisuje

**JAVNI NATJEČAJ**

**za davanje na korištenje prostora i opreme u vlasništvu škole**

1. Predmet ovog natječaja su prostori škole na adresi Klanjec, Lijepe naše 41:

**a) JEDNODJELNA SPORTSKA DVORANA 1000 m2**

**b) UČIONICA 67 M2**

2. Prostori se daju na korištenje za sportske treninge, natjecanja, rekreativne aktivnosti,

edukacije te druge aktivnosti i programe koji se mogu provoditi u prostoru.

3. Navedeni školski prostori daju se na korištenje od ponedjeljka do petka od 15.00 -21.00 sati.

U dane državnih praznika i blagdana najam nije moguć.

4. Minimalna visina naknade iznosi:

a) sportska dvorana

- 7,00 eura po satu za treninge sportskih klubova članova Športske zajednice Krapinsko-

zagorske županije

- 12,00 eura po satu za utakmice sportskih ekipa

- 20,00 eura po satu za manifestacije (priredbe, koncerti, izložbe, sajmovi i sl.)

- 22,00 eura po satu za ostale korisnike

b) Učionica

- 7,00 eura po satu za korištenje učionice bez uporabe informatičke i druge opreme

- 11,00 eura po satu za korištenje učionice uz upotrebu prezentacijske opreme (računalo,

projektor i slično)

5. Međusobna prava i obveze između Škole i najmoprimca/zakupoprimca uredit će se

Ugovorom. Prostori se daju na korištenje za vrijeme trajanja nastavne godine s mogućnošću

otkaza Ugovora svake ugovorne strane. Iznimno uz pisanu suglasnost osnivača Škole, školski

prostor i oprema mogu se dati na korištenje i na dulji rok, ako to zahtijeva priroda djelatnosti

radi koje se školski prostor i oprema daje na korištenje i ako to neće ometati redovitu

djelatnost Škole.

6. Ponudu mogu dostaviti fizičke i pravne osobe.

7. Pri davanju na korištenje školske sportske dvorane te ostalog prostora i opreme prednost

imaju programi za djecu i mlade.

8. Vlastoručno potpisana ponuda mora sadržavati:

a) Naziv, punu adresu, OIB, ime i prezime osobe za kontakt i telefonski broj ponuditelja i e-mail

ponuditelja

b) Vrstu aktivnosti koju želi provoditi u unajmljenom prostoru

c) Željeni termin i trajanje termina

d) Ponuđeni iznos naknade

9. Ponuditelj treba priložiti sljedeću dokumentaciju:

a) presliku osobne iskaznice – fizičke osobe

b) rješenje nadležnog tijela o obavljanju određene djelatnosti (npr. za Udruge rješenje o upisu u

registar Udruga )

c) ponudu sa svim traženim sadržajem (točka 8. Obrazac 1.)

10. Najpovoljnijom ponudom smatrat će se ona ponuda koja uz ispunjenje svih uvjeta iz natječaja

sadrži i najviši iznos zakupnine. U slučaju da na natječaj za isti prostor pristigne više ponuda

koje ispunjavaju uvjete iz natječaja, sa istim iznosom ponuđene zakupnine, nadmetanje se

nastavlja između tih ponuditelja iskazivanjem većeg iznosa od ponuđene visine naknade u

pisanom obliku.

11. Pisane ponude dostavljaju se poštom preporučeno ili se neposredno predaju u Školi u

zatvorenoj omotnici s naznakom „NE OTVARAJ – PONUDA ZA JAVNI NATJEČAJ ZA KORIŠTENJE

ŠKOLSKE SPORTSKE DVORANE/ŠKOLSKIH PROSTORA I OPREME“

12. Rok dostave ponuda: 8 dana od dana objave javnog natječaja na službenoj mrežnoj stranici

Škole. Natječaj je objavljen dana 17.9.2025. i traje do 25.9.2025.

13. Otvaranje ponuda izvršiti će Povjerenstvo za provedbu natječaja dana 25.9.2025., u 8.00

sati.

14. Nepravovremene i nepotpune ponude neće se uzeti u razmatranje.

15. Škola zadržava pravo poništenja natječaja ili dijela natječaja odnosno neprihvaćanja nijedne

pristigle ponude bez posebnog obrazloženja.

16. Odluka o davanju na korištenje ili odluka o poništenju javnog natječaja dostaviti će se

sudionicima javnog natječaja.

17. Dostavom ponude na natječaj svi ponuditelji dali su privolu Osnovnoj školi Antuna

Mihanovića za obradu osobnih podataka navedenih u svim dostavljenim prilozima odnosno

ispravama za potrebe provedbe javnog natječaja.

Predsjednica Školskog odbora:

Ivana Troha Pirš, prof.

**OBRAZAC ZA KORIŠTENJE SPORTSKE DVORANE/UČIONICE**

|  |  |
| --- | --- |
| **Naziv ponuditelja** |  |
| **OIB** |  |
| **Adresa** |  |
| **Telefon/mobitel** |  |
| **E-mail** |  |
| **Ime i prezime osobe zadužene**  **Za poštivanje Kućnog reda** |  |
| **Telefon/mobitel** |  |
| **E-mail** |  |

1. **Molimo korištenje**
2. **sportske dvorane**
3. **učionice**

**za slijedeće potrebe i svrhe:**

1. **Školski prostor želimo koristiti u slijedećim danima i terminima:**
2. **Ponuda za cijenu sata za korištenje školskog prostora:**

**U Klanjcu, \_\_\_\_\_\_\_\_\_\_\_\_\_\_\_\_ 2025.**

**Potpis ponuditelja:**

**\_\_\_\_\_\_\_\_\_\_\_\_\_\_\_\_\_\_\_**